
 11.8.2021
 BG
 Официален вестник на Европейския съюз
 L 288/28
 РЕГЛАМЕНТ ЗА ИЗПЪЛНЕНИЕ (ЕС) 2021/1327 НА КОМИСИЯТА
 от 10 август 2021 година
 за изменение на приложения II, IX и XV към Регламент за изпълнение (ЕС) 2021/405 по отношение на списъците на трети държави или региони от тях, от които е разрешено въвеждането в Съюза на прясно месо от диви нечифтокопитни животни, рибни продукти от аквакултури и насекоми, и за поправка на приложение XI към посочения регламент за изпълнение по отношение на списъка на трети държави и региони от тях, от които е разрешено въвеждането в Съюза на жабешки бутчета и охлюви
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) No 999/2001, (ЕО) No 396/2005, (ЕО) No 1069/2009, (ЕО) No 1107/2009, (ЕС) No 1151/2012, (ЕС) No 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) No 1/2005 и (ЕО) No 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) No 854/2004 и (ЕО) No 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (1), и по-специално член 127, параграф 2 от него,
 като има предвид, че:
 (1)
 С Делегиран регламент (ЕС) 2019/625 на Комисията (2) се допълва Регламент (ЕС) 2017/625 по отношение на изискванията за въвеждане в Съюза на пратки с определени животни и стоки, предназначени за консумация от човека, от трети държави или региони от тях с цел да се гарантира, че те отговарят на съответните изисквания, установени в правилата за безопасност на храните, посочени в член 1, параграф 2, буква а) от Регламент (ЕС) 2017/625, или на изисквания, които са признати най-малко за еквивалентни на тях. Тези изисквания включват идентификацията на животните и стоките, предназначени за консумация от човека, които могат да се въвеждат в Съюза само от трети държави или региони, включени в списък, в съответствие с член 126, параграф 2, буква а) от Регламент (ЕС) 2017/625.
 (2)
 Трета държава или регион от нея може да бъде включен в списъка, посочен в член 126, параграф 2, буква а) от Регламент (ЕС) 2017/625, само ако отговаря на изискванията, установени в член 127 от Регламент (ЕС) 2017/625, и на изискванията, установени в член 4, букви а)—е) от Делегиран регламент (ЕС) 2019/625. Изискването, определено в член 4, буква е) от Делегиран регламент (ЕС) 2019/625, касае съществуването, изпълнението и съобщаването за програма за контрол на остатъци, одобрена от Комисията, когато е приложимо, в съответствие с Директива 96/23/ЕО на Съвета (3).
 (3)
 С Регламент за изпълнение (ЕС) 2021/405 на Комисията